ΤΟ ΕΜΠΟΡΙΟ

Από τα **μέσα του 8ου** αιώνα οι Άραβες πρωταγωνίστησαν στο διεθνές εμπόριο λόγω :

α) της **εξαιρετικής γεωγραφικής θέσης** του Χαλιφάτου (του αραβικού κράτους) μεταξύ Ανατολής και Δύσης.

β) της **εκμετάλλευσης των ορυχείων**χρυσού και αργύρου της Δυτικής Αφρικής και της Σαχάρας.

Από τα **μέσα του 9ου** αιώνα οι Άραβες ίδρυσαν εμπορικές αποικίες στις ακτές της Ινδίας, της ΝΑ Ασίας και της Κίνας. Έτσι μετέφεραν από εκεί **μπαχαρικά**και άλλα είδη πολυτελείας στο Βυζάντιο κερδίζοντας πολλά χρήματα.

Κατά τον **10ο αιώνα** η δυναστεία των Φατιμιδών στην Αίγυπτο ανέπτυξε εμπορικές σχέσεις με την Ινδία μέσω της Ερυθράς Θάλασσας.

Γενικά στο εμπόριο οι Άραβες **ήταν οι πρώτοι που** :

1. έφτιαξαν **εμπορικές εταιρείες**
2. επινόησαν την **εμπορική επιταγή (τσεκ)**
3. έφτιαξαν **τράπεζες**

Ο ΠΟΛΙΤΙΣΜΟΣ

Τα γράμματα και οι τέχνες αναπτύχθηκαν στο Ισλάμ με επίκεντρο τις μεγάλες πόλεις και κυρίως την **Κόρδοβα**(στην Ισπανία) και τη **Βαγδάτη** (στο Ιράκ).

* Ιδρύθηκαν **βιβλιοθήκες**
* Η **αραβική λογοτεχνία** έγινε της μόδας
* Δημιουργήθηκαν **βιβλιοπωλεία**
* Πολλοί χαλίφες ήταν **συλλέκτες βιβλίων**
* Οι Άραβες **μετέφρασαν** έργα Περσών και Ελλήνων (π.χ. Αριστοτέλη)
* Η **τέχνη** τους επηρεάστηκε από το Βυζάντιο, αλλά έμεινε στην ανεικονική τεχνοτροπία
* Δημιουργήθηκαν εξαιρετικά **τεμένη** (τζαμιά) όπως της Κόρδοβας και της Δαμασκού
* Φτιάχτηκαν εξαιρετικά **έργα μικροτεχνίας**
* Υιοθέτησαν την ινδική αρίθμηση (**Μαθηματικά**)
* Οργάνωσαν μακρινά ταξίδια (**Γεωγραφία**)
* Υπολόγισαν την τροχιά του ήλιου και των πλανητών (**Αστρονομία**)
* Ανακάλυψαν το θειικό οξύ και το οινόπνευμα (**Χημεία**)
* Καθιέρωσαν νέα φάρμακα και έκαναν πολύπλοκες εγχειρήσεις (**Ιατρική**)
* Εισήγαγαν στο Βυζάντιο και στη Δύση **χαρτί**(από την Κίνα), **βερίκοκο, αγκινάρα, βαμβάκι, λεμόνι, σακχαροκάλαμο και άλλα**
* Πολλές **αραβικές λέξεις** υιοθετήθηκαν από τις ευρωπαϊκές γλώσσες.